کرن بلوچ

کرن مقصود بلوچ (ڄَمݨ دی تریخ: 23 فروری 1978ء) پاکستانی زنانی کرکٹ کھݙاری ہن۔ 1997ء وچ انہاں اپݨے کرکٹ کیریئر دا آغاز کیتا، ون ڈے کرکٹ وچ 40 میچ کھیݙے اتے ٹیسٹ کرکٹ وچ ترائے میچ کھیݙے۔ ویسٹ انڈیز دے خلاف 242 سکور زنانیاں دی ٹیسٹ کرکٹ وچ کہیں وی زنانی دا سب توں وݙا سکور ہے۔ اوہ کراچی کیتے ڈومیسٹک کرکٹ کھیݙدی ہن۔

 ابتدائی زندگی 
کرن مقصود بلوچ اپݨے گھر وچ پہلی اولاد ہن اتے ٻالپن توں ہی کرکٹ دی شوقین ہن۔ ٻالپن وچ کرکٹ دے نال نال باسکٹ بال، بیڈمنٹن وی کھیݙدی رہی کیوں جو سکول وچ کرکٹ دیاں سہولتاں موجود نہ ہن۔ کرن دے پیو ہک پروفیشنل کرکٹ کھݙاری ہن اتے اوہ پاکستان ٹی وی اتے پاکستان انٹرنیشنل ایئر لائن جیہاں ٹیماں دی نمائندگی قائد اعظم ٹرافی وچ کر چکی  ہن۔ کرن دے پیو اوں کوں گیند بازی سکھیندے ہوندے ہن اتے اوہ اپݨے پیو اتے بھرا دے نال کرکٹ دی مشق کریندی ہوندی ہئی ۔ 

 نیشنل ٹیم میں شمولیت 
1996ء وچ پاکستان ویمن کرکٹ کنٹرول ایسوسی ایشن دی شازیہ خان نے اینکوں ٹیم کیتے منتخب کیتا۔ 1997ء وچ فاطمہ جناح ٹرافی وچ کھیݙی اتے ایندے بعد 1997ء وچ 3 ون ڈے اتے کجھ مقامی میچاں کیتے منتخب تھئی۔ اپݨے پہلے میچ وچ 19 سکور کیتے جݙاں جو پاکستان دی ٹیم صرف 56 سکور تے آؤٹ تھی ڳئی جیندے وچ کرن مقصود سب توں ودھ سکور کرݨ وچ کامیاب رہی۔  ڈنمارک دے خلاف 13 رنز ݙے تے 2 وکٹاں حاصل کیتیاں جیہڑی ہݨ تائیں ون ڈے کرکٹ وچ انہاں دی بہترین باؤلنگ ہے۔  1998ء وچ اپݨے پہلے ٹیسٹ میچ دی پہلی اننگز وچ 76 رنز سکور کیتے جیہڑا ٹیم وچ سب توں ودھ سکور ہئی، پاکستان اے میچ 309 رنز توں ہار ڳیا۔  انہاں سیریز دے واحد ٹیسٹ وچ 242 سکور بݨائے جیہڑا زنانیاں دی ٹیسٹ اننگز وچ کہیں وی اوپنر دا سب توں وݙا سکور ہے۔  اپݨے کیریئر دی بہترین ٹیسٹ باؤلنگ وی تریجھی اننگز وچ کیتی جݙاں 41 رنز ݙے تے 2 وکٹاں حاصل کیتیاں۔ 

 ٻیا ݙیکھو 

 خواتین کی کرکٹ
 خواتین کی ٹیسٹ کرکٹ
 پاکستان قومی خواتین کرکٹ ٹیم
 پاکستانی خواتین ٹیسٹ کرکٹ کھلاڑیوں کی فہرست
 خواتین ایک روزہ بین الاقوامی
 فہرست پاکستان خواتین ایک روزہ کرکٹ کھلاڑی
 خواتین کی ٹیسٹ کرکٹ میں سنچریوں کی فہرست

 حوالہ 

ونکی:ویکی ڈیٹا کنوں انج مختصر وضاحت
ونکی:ضلع جیکب آباد دیاں شخصیتاں
ونکی:پاکستان دی ٹیسٹ کرکٹ کِھݙار زنانیاں
ونکی:بلوچ شخصیتاں
ونکی:جِین٘دے شخصیّتاں